hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu zh hu it en en hu hu hu hu hu hu en en es es es es en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
14. Jameson CineFest Miskolci Nemzetközi Filmfesztivál
Írta: MoziNéző | 2017,aug,23 | Filmes események, Filmhírek | 0 |
Közös Spartathlon-futás az ULTRÁval!
Simonyi Balázs Európa Filmdíj shortlistre került, számos A-kategóriás fesztivált megjárt filmje, az Ultra szeptember 21-én kerül országosan mozikba, ezt megelőzően azonban premier előtt látható szeptember 8. és 14. között a 14. Jameson CineFest Miskolci Nemzetközi Filmfesztivál programjában. Az alkotók azonban nem csak a filmmel készülnek az eseményre, hanem egy különleges futóversennyel: bárki nevezhet a 25 órán át tartó megmérettetésre, melynek célja, hogy mi is kapjunk egy szeletet az Ultra központi témájául szolgáló Spartathlonból!
Az Ultra egyszerre vezet el a fizikai teljesítőképesség határára és az emberi lélek mélyére. Simonyi Balázs és forgatócsoportja öt versenyző küzdelmét mutatja be a legendás Spartathlon futóversenyen – a filmnek pedig igazi különlegessége, hogy a rendező is többszörös teljesítő, az öt szereplő közül az egyik maga az alkotó.
Az Ultra alkotói egy realisztikus hosszúságú B-Rollt is készítettek, amely egy elit versenyző tempójában „futja végig” a távot, az eseményeket a saját szemszögéből láttatva. Ez nagyjából a 3-4. helyezett férfi vagy a női győztes célidejének felel meg. Ez a kiegészítő film a közönség előtt először a Jameson CineFest programjában debütál, azonban nem akárhogyan: a nézőknek lehetősége van a 25 órás B-Roll alatt valóban futni, a fesztiválra kiállított futópadon. A versenyzők 30 perces vagy akár egyórás váltásban lehetnek részesei a virtuális Spartathlonnak szeptember 9-én, 17 órától egészen másnap 18 óráig.
A részvétel ingyenes, de regisztrációhoz kötött: https://tinyurl.com/ultracinefest
A miskolci Decathlon támogatásával megvalósuló futóversenyen természetesen egy-egy fél órás etapra beneveznek a film alkotói, köztük Simonyi Balázs rendező is!
Az Ultra fesztiválvetítésére – ugyancsak az alkotók jelenlétében – a versenyt követően, szeptember 11-én, 17 órakor kerül sor a Művészetek Háza Uránia termében (3525 Miskolc, Rákóczi utca 5.). Helyfoglalás érkezési sorrendben a szabad helyek függvényében.
Simonyi Balázs eddig négyszer küzdötte le a Spartathlont, ezt az Athéntól Spártáig hullámzó, és egy 1200 méter magas hegyet is meghódító futóversenyt, amely során 36 órás limitidőn belül 246 kilométert tesznek meg a célba érők. Az Ultra izgalmas, őszinte és magával ragadó mozi a rendező és sorstársai megpróbáltatásairól. Simonyi a többi szereplővel együtt – a fizikai verseny mellett – egy önismereti megmérettetésen vesz részt. Mindannyian magukkal és magukban is viaskodnak a futás alatt, feldolgoznak traumákat, vagy mélyebben megismerik, elfogadják önmagukat.
A legmodernebb technikákkal készült, rendkívül látványos drónfelvételekben gazdag film semmihez sem hasonlítható, különleges moziélmény, amely a nyár folyamán már számos premier előtti vetítésen teltházzal futott, és bizonyára a Jameson CineFesten is nagy érdeklődésre tart majd számot, mielőtt szeptember 21-től országosan a mozik műsorára kerül.
Az Ultra gyártója az HBO Europe, SpeakEasy Project és az Anemon, magyarországi moziforgalmazója a Mozinet Kft. A filmről aktuális információk a https://www.facebook.com/ultradocumentary oldalon olvashatók.
Előző Fiú a vonaton (The Boy on the Train) 2016
Következő London és Moszkva sikerdarabjai az Uránia mozivásznán a 2017/18-as évadban
Transformers 3 – Denevérugrás videók
Némaság – Martin Scorsese új filmjének feliratos előzetese
Jake Gyllenhaal – Éjszakai ragadozók sztárjától furcsa dolgot kértek
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Bevisz a barikádok mögé a Blokád hosszú előzetese
AVATAR: Még egy hétig látható, és ismét a legsikeresebb film Magyarországon!
Egy szép reggelen (Un beau matin) 2022
A művészet templomai: Napóleon 200 (2022)
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Bevisz a barikádok mögé a Blokád hosszú előzetese
AVATAR: Még egy hétig látható, és ismét a legsikeresebb film Magyarországon!
Egy szép reggelen (Un beau matin) 2022
A művészet templomai: Napóleon 200 (2022)
Elegant Themes által tervezett | Powered by WordPress